b'\n_START_ARTICLE_\nTabor (\xc4\x8dasnik)\n_START_PARAGRAPH_\nTabor je bil dnevnik Jugoslovanske demokratske stranke, ki je pri\xc4\x8del izhajati leta 1920 v Mariboru._NEWLINE_Dnevnik je izhajal v Mariboru od leta 1920 do 1927. Izdajala ga je Tiskovna zadruga, nato konzorcij. Tabor je nasledil dnevnik Mariborski delavec (1918 - 1920). Uredniki Tabora so bili Radivoj Rehar, Vekoslav \xc5\xa0pindler, Bo\xc5\xbeidar Borko in Vekoslav Cizel. List je ob\xc5\xa1irno poro\xc4\x8dal o mednarodnem politi\xc4\x8dnem dogajanju, vpra\xc5\xa1anjih Maribora in zaledja, predvsem pa o boju med liberalnim in katoli\xc5\xa1kim taborom ter pri tem ostro napadal klerikalizem; z obranavanjem narodnostnih vpra\xc5\xa1anj pa je vplival na krepitev narodne zavesti v severovzhodni Sloveniji. Med njegovimi najvidnej\xc5\xa1imi sodelavci so bili Vekoslav Kukovec, Avgust Reisman in Makso \xc5\xa0nuderl. V za\xc4\x8detku maja 1927 je Tabor prevzel konzorcij Jutra in ga preoblikoval v Mariborski ve\xc4\x8dernik \xc2\xbbJutra\xc2\xab.'